b'\n_START_ARTICLE_\nHarfa\n_START_PARAGRAPH_\nH\xc3\xa1rfa je prastaro strunsko glasbilo z okrog 45 strunami, trikotnim trupom in pedali._NEWLINE_Spada med najstarej\xc5\xa1e glasbene instrumente, saj prve oblike v Mezopotamiji in Egiptu najdemo \xc5\xbee pred 3000 let pr. n. \xc5\xa1t. Verjetno je nastala, ko je \xc4\x8dlovek ugotovil, da tetiva loka ob tresenju proizvaja lep ton in so ji dodali \xc5\xa1e ve\xc4\x8d strun.Omenjena je tudi v Bibliji, anti\xc4\x8dnih epih in celo na egip\xc4\x8danskih stenskih poslikavah. Danes poznamo koncertne in ljudske harfe, razli\xc4\x8dice slednjih lahko najdemo po vsem svetu. _NEWLINE_Harfa je strunsko glasbilo s 45 do 47 strunami, trikotnim trupom in pedali. Danes razlikujemo koncertno harfo, ki je eno najve\xc4\x8djih orkestrskih glasbil, ter \xc5\xa1tevilne druge ljudske harfe. Pedali imajo poleg osnovnega polo\xc5\xbeaja \xc5\xa1e dva, od katerih vsak zvi\xc5\xa1a ton strune za polton (ces-c-cis, itd.)._NEWLINE_Tako harfo je okrog leta 1810 izpopolnil S. Erard v Parizu.'